Afrikaans: Verpleegkundiges vorm die hoeksteen om die WGO se millennium doelwitte vir gesondheidsorg te bereik. Wereldwyd is daar egter 57 lande wat tans 'n ernstige tekort aan gesondheidspersoneel ervaar. Verskeie voorstelle is al geopper om verpleegpersoneeltekorte aan te spreek. Een van die aspekte wat egter grotendeels in Suid-Afrikaanse navorsing oorgesien word, is die aanvanklike werwing van verpleegstudente. Afgesien van die kritieke belangrikheid om die bes moontlike studente vir verpleegopleiding te werf, het baie min private verpleegonderriginstansies 'n bepaalde werwingsplan om studente te werf. Daar is vo ldoende bewys in die literatuur dat sommige verpleegonderriginstansies 'n gebrek aan strategiese beplanning ten opsigte van hul studentewerwing het en dat hulle nie altyd al die betrokke belanghebbers by die instelling van 'n werwingsveldtog betrek nie. Hierdie studie handel oor die ontwikkeling van 'n aksieplan vir die werwing van verpleegstudente om opleiding by private verpleegonderriginstansies in Suid-Afrika te ondergaan. Die studie is saamgestel met die grondslag van 'n aangepaste weergawe van die prosesbeplanningsmodel wat oorspronklik in 2002 deur Zuber-Skerritt beskryf is. Aanvanklik is 'n kwalitatiewe ontwerp met behulp van kwantitatiewe bystand gebruik. Dit is deur 'n beskrywende, ondersoekende en konteksuele fokus gekenmerk. Orie vraelyste wat deur die navorser ontwikkel is, is aangewend. Tydens die laaste fase van die studie is kwantitatief gebaseerde vraelyste met behulp van kwalitatiewe ondersteuning aangewend. Die SPSS-sagtewareprogram is gebruik om die data behoorlik te analiseer. Die studie, wat deur kundiges op die vakgebied van studentewerwing bevestig is, het met 'n generiese aksieplan geeindig.